**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2018 M. SPALIO 25 D. SPRENDIMO NR. T1-213 „DĖL PRITARIMO PROJEKTUI „PLUNGĖS DVARO SODYBOS MYKOLO OGINSKIO RŪMŲ REKONSTRAVIMAS IR MODERNIZAVIMAS, KURIANT AUKŠTESNĘ KULTŪROS PASLAUGŲ KOKYBĘ“ IR LĖŠŲ SKYRIMO“ PAKEITIMO**

2018 m. lapkričio 29 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2018 m. spalio 25 d. sprendimo Nr. T1-213 „Dėl pritarimo projektui „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“ ir lėšų skyrimo“ 3 punktą ir išdėstyti jį taip:

„3. Lietuvos Respublikos kultūros ministerijai priėmus sprendimą finansuoti Projektą, prisidėti prie Projekto įgyvendinimo ne mažiau kaip 20 procentų visų tinkamų finansuoti Projekto išlaidų Savivaldybės lėšomis bei padengti tinkamas ir netinkamas finansuoti, tačiau Projektui įgyvendinti būtinas, išlaidas ir tinkamas išlaidas, kurių nepadengia Projekto finansavimas, neviršijant 500,5 tūkst. eurų.“

Savivaldybės meras

SUDERINTA:

Administracijos direktorius Gintaras Bagužis

Finansų ir biudžeto skyriaus vedėja Daiva Mažeikienė

Kalbos tvarkytojas Algirdas Eidukaitis

Sprendimą rengė Strateginio planavimo ir investicijų skyriaus vedėja Žaneta Piepalienė

Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2018 M. SPALIO 25 D. SPRENDIMO NR.T1-213 „DĖL PRITARIMO PROJEKTUI „PLUNGĖS DVARO SODYBOS MYKOLO OGINSKIO RŪMŲ REKONSTRAVIMAS IR MODERNIZAVIMAS, KURIANT AUKŠTESNĘ KULTŪROS PASLAUGŲ KOKYBĘ“ IR LĖŠŲ SKYRIMO“ PAKEITIMO“**

2018 m. lapkričio 28 d.

Plungė

1. **Parengto teisės akto projekto tikslai.**

Šio sprendimo tikslas –pakeisti Plungės rajono savivaldybės tarybos 2018 m. spalio 25 d. sprendimo Nr. T1-213 „Dėl pritarimo projektui „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“ 3 punktą, tikslinant maksimalaus prisidėjimo prie Projekto įgyvendinimo sumą: vietoje 400 tūkst. eurų įrašant 500,5 tūkst. eurų.

1. **Teisės akto projekto esmė**, **rengimo priežastys ir motyvai.**

Projekto esmė.

Siekiant kokybiškai ir laiku parengti paraišką ir kitus privalomus pateikti dokumentus Projektui, planuojamam įgyvendinti pagal 2014–2020 metų Europos Sąjungos fondų Investicijų veiksmų 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonę „Modernizuoti viešąją ir privačią kultūros infrastruktūrą“, būtinas Savivaldybės tarybos pritarimas bei sutikimas jį iš dalies finansuoti.

Patikslinus maksimalaus prisidėjimo prie Projekto įgyvendinimo sumą - vietoje 400 tūkst. eurų įrašant 500,5 tūkst. eurų, - bus sudarytos prielaidos įgyvendinti Projektą didesne apimti ir Projekto vertinimo metu planuojama pasiekti geresnę naudos ir kokybės balo reikšmę.

**Lėšų poreikis (jeigu teisės aktui įgyvendinti reikalingos lėšos).**

Bendra planuojama Projekto vertė – 1 251 011,08 Eur.

Pareiškėjo indėlis (jei siekiama 20 papildomų naudos ir kokybės balų) – 500 404,43 Eur.

1. **Laukiami rezultatai.**

Patvirtinus Plungės rajono savivaldybės tarybos sprendimą, bus gautas pritarimas rengti ir įgyvendinti Projektą pagal 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonę „Modernizuoti viešąją ir privačią kultūros infrastruktūrą“ ir jį iš dalies finansuoti.

**5. Kita svarbi informacija**

Žemaičių dailės muziejaus 2018-11-28 raštas Nr. 1-143 „Dėl projekto „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“ biudžeto sumos tikslinimo – 1 lapas.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai įsisavinti skiriamą Europos Sąjungos ir valstybės paramą* | *-* |
| *Finansams* | *-* | *-* |
| *Socialinei aplinkai* | *Didės veiklų įvairovė bei prieinamumas ir visuomenės susidomėjimas kultūra.* |  |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *Didės aplinkos patrauklumas darbui ir investitoriams.* | *-* |
| *Administracinei naštai* | *-* | *-* |
| *Regiono plėtrai* | *Numatomas teigiamas poveikis, tolygiai įsisavinant Europos Sąjungos finansavimo priemonių lėšas bei mažinant regioninio netolygumo skirtumus.* | *-* |
| *Kitoms sritims, asmenims ar jų grupėms* | *Numatomas teigiamas poveikis tiek rajono gyventojams, tiek lankytojams iš kitų regionų ar šalių.* | *-* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Sprendimą rengė Strateginio planavimo Žaneta Piepalienė

ir investicijų skyriaus vedėja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)